Olga Korbut

Olga Valentinovna Korbut (; ; Grodno, Bielorrusia,  -) bielorrusiar gimnasta ohia da.

Biografia 

Bederatzi urte zituela hasi zen gimnastika artistiko egiten, jaioterriko klub batean. Handik, kirol-eskola batera bidali zuten, eta elastikotasuna, dantza eta akrobaziazko elementuak nahasten ikasi zuen. Hala, gimnastika egiteko modu berri eta ausart bat sortu zuen, gerora mundu osoko gimnastek antzeratu nahi izan zutena.

1972an, 15 urte zituela, hirugarren geratu zen txapelketa nazionalean eta Sobiet Batasuneko Kopan. Urte hartan, Municheko Olinpiar Jokoetan, aho bete hortz utzi zituen ikusleak: zilarrezko domina irabazi zuen barra asimetrikoetan, eta urrezkoa, oreka barran, lurreko ariketetan eta taldeka.Korbut barretan jauzi mortala egiten zuen lehenengo gimnasta izan zen, eta horrezgain egun debekatuta dagoen jauzi bat asmatu ere, Korbut Flip izenekoa.

Lau urte geroago, 1976ko Montrealeko Jokoetan, Nadia Comăneci errumaniarra izan zen gimnastikako izar berria, hala ere Korbutek urrezko eta zilarrezko domina bana irabaztea lortu zuen. 

1999an, Renald Knishen, bere entrenatzailea, partetik indarkeria sexuala jaso zuela salatu zuen, eta eskola sobietikoaren beste hainbat gimnasta ere behartuta zeudela entrenatzaileekin sexua izatera. Horrez gain, egunean 6 dolar baino ez zituela irabazten salatu zuen, baita Estatuko Kirol Komiteak bere urrezko dominetako bat eskatu ziola museo batean erakusteko eta berau desagertu zela. 

Lehiaketa utzi, eta Bielorrusiako zenbait talde entrenatzen hasi zen. Aurrerago, Estatu Batuetara joan zen bizitzera.

Irudi galeria

Erreferentziak

Bibliografia

Ikus, gainera 
 Simone Biles
 Nadia Comăneci

Kanpo estekak 
 Korbut Flip eta jauzi mortala barretan 1972ko Udako Joko Olinpikoetan

Bielorrusiako gimnastak
Sobietar Batasuneko gimnastak
Gimnastika entrenatzaileak
Emakume gimnasta artistikoak
Olinpiar Jokoetako dominadunak gimnastikan
1976ko Udako Olinpiar Jokoetako gimnastak
1972ko Udako Olinpiar Jokoetako gimnastak
1972ko Udako Olinpiar Jokoetako dominadunak
1976ko Udako Olinpiar Jokoetako dominadunak